O‘zbekistonda qurilish sohasidagi tizimli kamchilik va muammolarni bartaraf etishga qaratilgan Prezident farmoni loyihasi muhokamaga qo‘yildi

Adliya vazirligi “Qurilish jarayoni ishtirokchilarining mas’uliyati va javobgarligini oshirish, qurilish sohasida nazoratni kuchaytirish va sifatini tubdan yaxshilash chora-tadbirlari to‘g‘risida”gi Prezident farmoni loyihasini muhokamaga qo‘ydi.
Loyihada qayd etilishicha, so‘nggi yillarda mamlakatda qurilish maydoniga aylanib, qurilishni jadallashtirish bo‘yicha kompleks chora-tadbirlar amalga oshirish bilan bir qatorda sohada davlat boshqaruvining samarali mexanizmlari joriy etilmoqda. “Biroq tahlillar qurilish ishlarini amalga oshirish, nazoratini tashkil etish va shaffoflikni ta’minlashda tizimli kamchilik va muammolar mavjudligini ko‘rsatdi”, — deyiladi farmon loyihasida.
Xususan:
Hujjatda qurilish-montaj ishlari sifatini oshirish, qurilish sohasida korrupsion holatlar va byurokratik to‘siqlarni bartaraf etish, sohani boshqarishning samarali mexanizmlarini joriy etish, qurilishda buyurtmachi, loyihachi, pudratchi, subpudratchilarning roli va  javobgarligini hamda qurilish sohasidagi nazorat qiluvchi organlar rolini kuchaytirish maqsadida Qurilish vazirligiga tadbirkorlik subyektlarini qurilish sohasini nazorat qilish bo‘yicha akkreditatsiyadan o‘tkazish huquqi berilish nazarda tutilgan.
Avvalroq Qurilish vazirligi pudrat tashkilotlarining yangi reyting tizimi haqida ma’lumot bergandi. Shuningdek, qurilishda korrupsiya va qog‘ozbozlikni tugatishi kutilayotgan “Shaffof qurilish” tizimi haqida ma’lumot taqdim etilgandi.